Kukurica

Kukurica (lat. Zea) je rod rastlín z čeľade lipnicovité.

Význam
Kukurica sa využíva ako krmivo pre hospodárske zvieratá. Je to teda aj krmovina. Kukuričný šrot je potravou pre ošípané a hydinu. Niektoré odrody sa pestujú na siláž, ktorá sa používa na kŕmenie alebo na výrobu bioplynu.

Systematika

Súčasnosť
Systém kukurice vyzerá v súčasnosti takto (stav 2018):
rod kukurica (Zea):
sekcia Zea v širšom zmysle = druh kukurica siata (Zea mays) v širšom zmysle:
kukurica siata (Zea mays) v užšom zmysle:
 poddruh kukurica siata pravá (Zea mays subsp. mays) - t.j. pestovaná kukurica
 poddruh Zea mays subsp. parviglumis (=rasa Balsas) 
 poddruh Zea mays subsp. huehuetenangensis (=rasa  Huehuetenango) - niekedy považovaný za varietu poddruhu Zea mays subsp. parviglumis
Zea mexicana* v užšom zmysle (=poddruh Zea mays subsp. mexicana):
 rasa Nobogame
 rasa Central Plateau (po španielsky Mesa Central)
 rasa Durango - niekedy považovaná za súčasť rasy Central Plateau
 rasa Chalco
sekcia Luxuriantes:
Zea luxurians* (=rasa Guatemala)
Zea perennis*
Zea diploperennis* 
Zea nicaraguensis - druh opísaný v roku 2000, príbuzný so Zea luxurians
Zea sp. Oaxaca - druh opísaný (ale nepomenovaný) v roku 2011
Zea sp. Nayarit - druh opísaný (ale nepomenovaný) v roku 2011
Zea sp. Michoacán - druh opísaný (ale nepomenovaný) v roku 2011
Zea vespertilio - druh opísaný v roku 2013

Druhy označené hviezdičkou (*) sa niekedy (ale Zea diploperennis len ojedinele) zaraďujú (všetky súčasne alebo časť z nich) ako samostatný rod Euchlaena. Vzniknú tak druhy s názvami Euchlaena mexicana, Euchlaena luxurians, Euchlaena perennis a Euchlaena diploperennis.

Všetky divé taxóny z rodu kukurica (Zea), t.j. celý rod Zea okrem kukurice siatej pravej (Zea mays subsp. mays), sa neformálne označujú aj ako teosinty.

Minulosť 
V minulosti (najmä pred rokom 1980) rod kukurica (Zea) na rozdiel od súčasnosti systém obyčajne vyzeral takto:
rod kukurica (Zea):
 sekcia Zea v užšom zmysle = kukurica siata (Zea mays) v najužšom zmysle - t.j. dnešný poddruh kukurica siata pravá (Zea mays subsp. mays)
 sekcia Euchlaena:
 Zea mexicana*  v širšom zmysle - t.j. dnešné taxóny Zea mays subsp. huehuetenangensis, Zea mays subsp. parviglumis, Zea mays subsp. mexicana a Zea luxurians
 Zea perennis* 
Dnešné druhy Zea diploperennis, Zea nicaraguensis, Zea sp. Oaxaca, Zea sp. Nayarit, Zea sp. Michoacán a Zea vespertillo vtedy ešte neboli známe. 

Druhy označené hviezdičkou (*), čiže celá sekcia Euchlaena, sa alternatívne zaraďovali ako samostatný rod Euchlaena. Vznikli tak druhy s názvami Euchlaena mexicana a Euchlaena perennis. Ako vidno, u autorov používajúcich tento samostatný rod Euchlaena sa rod kukurica (Zea) automaticky stal identickým s druhom kukurica siata (Zea mays). Preto sa aj v slovenských textoch často kukurica siata (Zea mays) odborne označovala aj názvom kukurica.

Zdroje kapitoly Systematika:

Etymológia 
Slovenské slovo „kukurica“ (staršie aj „kukuruc“) je doložené od 18. storočia (tvar kukurica je uvedený aj napr. v Bernolákovom Slowári). Jeho ďalší pôvod je nejasný - môže byť slovenského pôvodu (súvis s nárečovými výrazmi kukuručka a kokorúd), slovanského pôvodu, tureckého pôvodu (po turecky kokoroz, môže ísť o prevzatie zo slovanských jazykov), rumunského pôvodu (po rumunsky cucuruz, môže ísť o prevzatie zo slovanských jazykov) či nemeckého pôvodu (po nemecky Kukuruz; nemecké slovo pochádza zo srbochorvátčiny).

Iné projekty

Zdroje

Lipnicovité